CELEX: 32004R0836
Language: el
Date: 2004-04-28 00:00:00
Title: Κανονισμός (ΕΚ) αριθ. 836/2004 της Επιτροπής, της 28ης Απριλίου 2004, σχετικά με μεταβατικά μέτρα που θα εφαρμοστούν από την Κύπρο όσον αφορά την τρομώδη νόσο (Κείμενο που παρουσιάζει ενδιαφέρον για τον ΕΟΧ)

Avis juridique important

|

32004R0836

Κανονισμός (ΕΚ) αριθ. 836/2004 της Επιτροπής, της 28ης Απριλίου 2004, σχετικά με μεταβατικά μέτρα που θα εφαρμοστούν από την Κύπρο όσον αφορά την τρομώδη νόσο (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 127 της 29/04/2004 σ. 0048 - 0049

Κανονισμός (ΕΚ) αριθ. 836/2004 της Επιτροπήςτης 28ης Απριλίου 2004σχετικά με μεταβατικά μέτρα που θα εφαρμοστούν από την Κύπρο όσον αφορά την τρομώδη νόσο(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, ελέγχου και εξάλειψης ορισμένων μεταδοτικών σπογγωδών εγκεφαλοπαθειών(1), και ιδίως το άρθρο 12 παράγραφος 4 και το άρθρο 13 παράγραφος 6,την πράξη του 2003 για την προσχώρηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας και τις προσαρμογές στις συνθήκες στις οποίες βασίζεται η Ευρωπαϊκή Ένωση, και ιδίως το άρθρο 42,Εκτιμώντας τα ακόλουθα:(1) O κανονισμός (EΚ) αριθ. 999/2001 περιλαμβάνει διατάξεις σχετικά με την εξάλειψη της τρομώδους νόσου στα αιγοπρόβατα και τις διαγνωστικές τεχνικές που χρησιμοποιούνται για την επιβεβαίωση της νόσου.(2) Στις 29 Ιανουαρίου 2004, η Κύπρος υπέβαλε αίτηση για την έγκριση μεταβατικών μέτρων σε σχέση με μέτρα εξάλειψης της τρομώδους νόσου σε μολυσμένες εκμεταλλεύσεις. Tα μέτρα είναι αναγκαία λόγω του υψηλού επιπέδου της τρομώδους νόσου στον πληθυσμό των αιγοπροβάτων, του χαμηλού επιπέδου της γενετικώς προσδιορισμένης ανθεκτικότητας στα προβατοειδή και της φύσης της κτηνοτροφίας στην Κύπρο. Με την αίτηση ζητούνται επίσης μεταβατικά μέτρα σχετικά με τις διαγνωστικές τεχνικές για την τρομώδη νόσο λόγω των περιορισμένων εργαστηριακών δυνατοτήτων.(3) Η Κύπρος έχει αναλάβει να καταρτίσει σχέδιο δράσης για την αντιμετώπιση της έλλειψης εκτροφής προβατοειδών κατάλληλου γονότυπου, την αύξηση του επιπέδου ανθεκτικότητας των προβατοειδών και την παροχή ζώων αντικατάστασης στις μολυσμένες εκμεταλλεύσεις. Tο σχέδιο αυτό θα υποβληθεί έως την 1η Ιουνίου 2004 στο πλαίσιο της αίτησης της Κύπρου για κοινοτική χρηματοδότηση για ειδικά κτηνιατρικά μέτρα βάσει των διατάξεων της απόφασης 90/424/EΟΚ του Συμβουλίου σχετικά με τις δαπάνες στον κτηνιατρικό τομέα(2).(4) Tα μεταβατικά μέτρα για την Κύπρο θα επιτρέψουν, ύστερα από κτηνιατρική εξέταση, τη σφαγή ορισμένων αιγοπροβάτων από μολυσμένες εγκαταστάσεις για κατανάλωση από τον άνθρωπο, που δεν επιτρέπεται να σφαγούν για κατανάλωση από τον άνθρωπο στα άλλα κράτη μέλη. Είναι επιθυμητό να ισχύουν οι ίδιες εγγυήσεις για την υγεία τόσο για τα κράτη μέλη όσο και για τρίτες χώρες. Κατά συνέπεια, κατά τη διάρκεια εφαρμογής των εν λόγω μεταβατικών μέτρων, και λαμβανομένων υπόψη των απαιτήσεων ελέγχου, θα πρέπει να απαγορευτεί η εξαγωγή προϊόντων αιγοπροβάτων σε άλλα κράτη μέλη και τρίτες χώρες.(5) Tα μέτρα που χορηγούνται στην Κύπρο για την προσαρμογή της εφαρμογής του κανονισμού (ΕΚ) αριθ. 999/2001 για μεταβατική περίοδο πρέπει να επανεξεταστούν το συντομότερο δυνατό και πρέπει, σε κάθε περίπτωση και σύμφωνα με την πράξη προσχώρησης, να περιοριστούν για ανώτατη περίοδο τριών ετών.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η αρμόδια αρχή της Κύπρου εφαρμόζει τον κανονισμό (ΕΚ) 999/2001 σύμφωνα με τις διατάξεις τις παρούσας απόφασης, έως τις 30 Απριλίου 2007 το αργότερο.Άρθρο 2Κατά παρέκκλιση από το άρθρο 12 παράγραφος 2 του κανονισμού (ΕΚ) αριθ. 999/2001, μετά την παρέλευση δωδεκάμηνης περιόδου ύστερα από την επιβεβαίωση του πρώτου κρούσματος τρομώδους νόσου σε εκμετάλλευση, η αποστολή εγκεφάλου και άλλων ιστών για εργαστηριακή εξέταση ύποπτων κρουσμάτων μετά την περίοδο αυτή μπορεί να περιορίζεται σε τυχαίο ετήσιο δείγμα 10 % των αιγοπροβάτων για τα οποία υπάρχουν υπόνοιες ότι έχουν μολυνθεί με ΜΣΕ.Άρθρο 31. Κατά παρέκκλιση από τις διατάξεις του παραρτήματος VII του κανονισμού (ΕΚ) αριθ. 999/2001:α) η εξαίρεση που προβλέπεται στην παράγραφο 2 στοιχείο β) σημείο ii) επεκτείνεται στα αιγοπρόβατα ηλικίας κάτω των έξι μηνών που προορίζονται αποκλειστικά για σφαγή·β) δεν ισχύουν οι προϋποθέσεις που προβλέπονται στην παράγραφο 3.1, στοιχείο γ) για την εισαγωγή αιγοειδών σε εκμετάλλευση στην οποία πραγματοποιήθηκε καταστροφή ζώων σύμφωνα με την παράγραφο 2 στοιχείο β) σημεία i) ή ii)·γ) στην παράγραφο 5 του παραρτήματος VII του κανονισμού (EΚ) 999/2001, εκτός από τα στοιχεία α) έως γ), ισχύει το ακόλουθο στοιχείο δ):"δ) ωστόσο, στην περίπτωση ζώων ηλικίας κάτω των έξι μηνών, τόσο τα προβατοειδή αγνώστου γονότυπου όσο και τα αιγοειδή μπορούν να οδηγηθούν άμεσα για σφαγή για κατανάλωση από τον άνθρωπο σε σφαγείο στην επικράτεια της Κύπρου, υπό τις ακόλουθες προϋποθέσεις:i) τα ζώα ελέγχονται από επίσημο κτηνίατρο στην εκμετάλλευση προέλευσης ο οποίος βεβαιώνει την απουσία κλινικών συμπτωμάτων της τρομώδους νόσου πριν την αποστολή στο σφαγείο,ii) όλη η κεφαλή και τα όργανα της θωρακικής και κοιλιακής κοιλότητας των εν λόγω ζώων απομακρύνονται σύμφωνα με το άρθρο 4 παράγραφος 2 στοιχεία α), β) και γ) του κανονισμού (ΕΚ) αριθ. 1774/2002·"δ) στο σημείο 6 του παραρτήματος VII του κανονισμού (EΚ) 999/2001, το στοιχείο γ) δεν ισχύει.2. Κατά παρέκκλιση από την παράγραφο 3.2 του κεφαλαίου Γ του παραρτήματος Χ του κανονισμού (ΕΚ) αριθ. 999/2001, ισχύουν τα ακόλουθα:"3.2 Εργαστηριακή δοκιμή για την ύπαρξη της τρομώδους νόσου σε αιγοπρόβαταα) Ύποπτα κρούσματαΟι ιστοί αιγοπροβάτων, οι οποίοι αποστέλλονται για εργαστηριακές δοκιμές σύμφωνα με τις διατάξεις του άρθρου 12 παράγραφος 2 υποβάλλονται σε ιστοπαθολογική εξέταση όπως ορίζεται στην τελευταία έκδοση του εγχειριδίου, εκτός αν το υλικό έχει υποστεί αυτόλυση. Αν το αποτέλεσμα της ιστοπαθολογικής εξέτασης είναι ασαφές ή αρνητικό ή αν το υλικό έχει υποστεί αυτόλυση, οι ιστοί υποβάλλονται σε εξέταση με ανοσοκυτταροχημεία ή ανοσοκαθήλωση όπως ορίζεται στο ανωτέρω εγχειρίδιο, ή σε ταχεία δοκιμή. Αν το αποτέλεσμα μιας από τις ανωτέρω εξετάσεις είναι θετικό, το ζώο θεωρείται θετική περίπτωση τρομώδους νόσου·β) Παρακολούθηση της τρομώδους νόσουΟι ιστοί αιγοπροβάτων, οι οποίοι αποστέλλονται για εργαστηριακές δοκιμές σύμφωνα με τις διατάξεις του παραρτήματος III κεφάλαιο A μέρος II (παρακολούθηση αιγοπροβάτων) εξετάζονται με ταχεία δοκιμή.Αν το αποτέλεσμα της ταχείας δοκιμής είναι ασαφές ή θετικό, το εγκεφαλικό στέλεχος αποστέλλεται αμέσως σε επίσημο εργαστήριο για εξετάσεις επαλήθευσης με ανοσοκυτταροχημεία ή ανοσοκαθήλωση, όπως αναφέρεται στο σημείο α).Αν το αποτέλεσμα μιας από τις ανωτέρω εξετάσεις είναι θετικό, το ζώο θεωρείται θετική περίπτωση τρομώδους νόσου."Άρθρο 4Απαγορεύεται η αποστολή από την Κύπρο σε άλλα κράτη μέλη ή σε τρίτες χώρες των ακόλουθων προϊόντων αιγοπροβάτων που προορίζονται για κατανάλωση από τον άνθρωπο:i) "νωπό κρέας", όπως ορίζεται στην οδηγία 64/433/ΕΟΚ(3),ii) "κιμάς" και "παρασκεύασμα κρέατος", όπως ορίζονται στην οδηγία 94/65/ΕΚ(4),iii) "προϊόντα με βάση το κρέας", όπως ορίζονται στην οδηγία 77/99/ΕΟΚ(5).Άρθρο 5Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός τίθεται σε ισχύ, με την επιφύλαξη της έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.Εφαρμόζεται μέχρι τις 30 Απριλίου 2007.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Απριλίου 2004.Για την ΕπιτροπήDavid ByrneΜέλος της Επιτροπής(1) ΕΕ L 147 της 31.5.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2245/2003 της Επιτροπής (ΕΕ L 333 της 20.12.2003, σ. 28).(2) ΕΕ L 224 της 18.8.1990, σ. 19· απόφαση όπως τροποποιήθηκε τελευταία από τον κανονισμό (ΕΚ) αριθ. 806/2003 του Συμβουλίου (ΕΕ L 122 της 16.5.2003, σ. 1).(3) ΕΕ 121 της 29.7.1964, σ. 2012/64.(4) ΕΕ L 368 της 31.12.1994, σ. 10.(5) ΕΕ L 26 της 31.1.1977, σ. 85.